ప్రాణాలు విడిచిన మహిళ.. శవాలపై నగలు చోరీముంబై తొక్కిసలాటలో దారుణాలువిచారణ చేపట్టిన పోలీసులుముంబై, అక్టోబరు 1: ఎనిమిది అడుగుల వెడల్పు వంతెన.. వందల సంఖ్యలో పరుగులుతీస్తున్న జనాలు.. వారి పాదాలకింద నలిగిపోతున్న ప్రాణాలు.. కొన ఊపిరితోనైనా బతికి బయటపడాలని పోరాడుతున్న అభాగ్యులు.. ఎల్ఫిన్స్టోన్ రోడ్డు స్టేషన్లోని పాదచారుల వంతెనపై శుక్రవారం నాటి ఈ దుస్థితి ఎలాంటి వారినైనా కదిలిస్తుంది. బాధితులకు ఆపన్నహస్తం అందించేలా చేస్తుంది. కానీ కొందరు వ్యక్తులు మాత్రం మృగాల్లా ప్రవర్తించారు. చావుబతుకుల నడుమ కొట్టుమిట్టాడుతూ సాయం చేయాలని కోరుతున్న మహిళను అనుచితంగా తాకుతూ లైంగిక వేధింపులకుపాల్పడ్డారు. ఆ తర్వాత తమదారిన తాము పోయారు. ఇది జరిగిన కొద్ది క్షణాలకే ఆ మహిళ మృతి చెందింది.మరికొందరు దుర్మార్గులు చనిపోయిన మహిళల శరీరాలపై ఉన్న బంగారు ఆభరణాలను దోచుకెళ్లారు. ఈ దారుణ దృశ్యాలను కొందరు తమ సెల్ఫోన్లలో చిత్రీకరించి సామాజిక మాధ్యమాల్లో పెట్టడంతో పోలీసులు విచారణ చేపట్టారు. ఇదిలా ఉండగా, రైల్వే అధికారుల నిర్లక్ష్యమే ఎల్ఫిన్స్టోన్ ఘటనకు కారణమని, వారిపై కేసు నమోదు చేయాలని కోరుతూ బాంబే హైకోర్టులో ప్రజాప్రయోజన వాజ్యం దాఖలైంది. మరోవైపు తొక్కిసలాటలో మృతి చెందిన వారిని గుర్తించేందుకు మృతదేహాల నుదుటిపై అంకెలు వేశారని కేఈఎం ఆస్పత్రికి చెందిన సీనియర్ డాక్టర్పై శివసేన కార్యకర్తలు దాడి చేశారు. వారిని పోలీసులు అదుపులోకి తీసుకున్నారు. తొక్కిసలాటలో మృతుల సంఖ్య 23కి చేరింది.కాగా, గుజరాత్లోని వదోదర సమీపంలోని రైల్వే ట్రాక్పై కొందరు గుర్తు తెలియని వ్యక్తులు కాంక్రీట్ దిమ్మెలను పడేశారు. ఆ మార్గంలో ప్రయాణిస్తున్న గూడ్సు రైలు డ్రైవర్ వీటిని గుర్తించి అధికారులకు సమాచారం ఇవ్వడంతో పెను ప్రమాదం తప్పింది. మరోవైపు ముంబైలోని సబ్ అర్బన్ రైల్వే స్టేషన్లతోపాటు దేశవ్యాప్తంగా అన్ని రైల్వే స్టేషన్లలో పాదచారుల వంతెనలు తప్పనిసరిగా ఏర్పాటు చేయాలని ఆదేశిస్తున్నట్లు రైల్వే మంత్రి పీయూష్ గోయల్ ప్రకటించారు. ఇదిలా ఉండగా, భారతీయులను చంపేందుకు ఉగ్రవాదులు అవసరం లేదని, భారతీయ రైల్వే ఒక్కటి చాలని మహారాష్ట్ర నవనిర్మాణ సేన చీఫ్ రాజ్ ఠాక్రే ఆగ్రహం వ్యక్తం చేశారు. బుల్లెట్ ట్రైను ప్రాజెక్టు కూడా నోట్ల రద్దు లాంటిదేనని కాంగ్రెస్ నేత చిదంబరం విమర్శించారు. బుల్లెట్ ట్రైన్లు అవసరం లేదని ప్రధాని మోదీకి ముంబైకి చెందిన 12వ తరగతి విద్యార్థిని శ్రేయా చవాన్ విజ్తప్తి చేసి ఆన్లైన్ ప్రచారం ప్రారంభించింది. 24 గంటల్లో 4327 మంది ఆమెకు మద్దతుగా నిలిచారు.
praanaalu vidichina mahila.. savaalapai nagalu chorimumbai tokkisalaatalo daarunaaluvichaarana chepattina polisulumumbai, aktobaru 1: enimidi adugula vedalpu vantena.. vandala sankhyalo parugulutiistunna janaalu.. vaari paadaalakinda naligipotunna praanaalu.. kona oopiritoonainaa batiki bayatapadaalani poraadutunna abhaagyulu.. elphinstone roddu stationloni paadachaarula vantenapai sukravaaram naati ee dusthiti elanti vaarinainaa kadilistundi. baadhitulaku aapannahastam andinchela chestundi. cony kondaru vyaktulu maatram mrigalla pravartinchaaru. chaavubatukula naduma kottumittaadutuu saayam cheyalani korutunna mahilanu anuchitamgaa taakutuu laingika vedhimpulakupalpadda. aa tarvaata tamadaarina taamu poyaru. idhi jarigina koddi kshanaalake aa mahila mruti chendindi.marikondaru durmaargulu chanipoyina mahilala sariiraalapai unna bangaaru aabharanaalanu dochukellaaru. ee daaruna drushyaalanu kondaru tama selphonlalo chitreekarinchi saamaajika maadhyamaallo pettadamtho poliisulu vichaarana chepattaru. idila undagaa, railve adhikaarula nirlakshyame elphinstone ghatanaku kaaranamani, vaaripai kesu namodu cheyalani korutu bambe hycortulo prajaaprayojana vaajyam daakhalaindi. marovaipu tokkisalaatalo mruti chendina vaarini gurtinchenduku mrutadehaala nudutipai ankelu vaesaarani keem aaspatriki chendina seanier doctorpy sivasena kaaryakartalu daadi chesaru. vaarini poliisulu adupuloki teesukunnaru. tokkisalaatalo mrutula sankhya 23ki cherindi.kaga, gujaraatloni vadodara sameepamloni railve trackpy kondaru gurtu teliyani vyaktulu concreate dimmelanu padesaaru. aa maargamlo prayaanistunna goodsu railu driver veetini gurtinchi adhikaarulaku samacharam ivvadamtho penu pramaadam tappindi. marovaipu mumbailooni sab arban railve stetionlatopaatu desavyaaptamgaa anni railve stationlalo paadachaarula vantenalu tappanisarigaa erpaatu cheyalani aadesistunnatlu railve mantri piyush goyal prakatinchaaru. idila undagaa, bhaaratheeyulanu champenduku ugravaadulu avasaram ledani, bhaarateeya railve okkati chaalani maharashtra navanirmaana sena cheef raj thaakre aagraham vyaktam chesaru. bullet trainu praajektu kuudaa notla raddu lantidenani congress netha chidambaram vimarsinchaaru. bullet trainlu avasaram ledani pradhaani modeeki mumbaiki chendina 12va taragati vidyaarthini shreya chawan vijtapti chesi anline prachaaram praarambhinchindi. 24 gantallo 4327 mandi aameku maddatugaa nilichaaru.